**HATÁSVIZSGÁLATI LAP**

**A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015.(I. 22.) önkormányzati rendelet** **módosításához**

1. **Társadalmi hatások**

A rendeletben foglaltak végrehajtásának társadalmi hatásai nincsenek.

1. **Gazdasági, költségvetési hatások**

A rendeletben foglaltak végrehajtásának költségvetési hatása, hogy az anyakönyvvezetői díjak emelésével megnőnek a házasságkötés és a bejegyzett élettársi kapcsolat munkaidőn kívüli megkötésével kapcsolatban az Önkormányzat kiadásai.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatása nincs.

1. **Adminisztratív terheket befolyásoló hatások**

Az önkormányzat adminisztratív terheit a rendeletben foglaltak végrehajtása nem érinti.

1. **A jogszabály megalkotásának szükségessége, a jogalkotás elmaradásának várható következmények**

Az anyakönyvi eljárásról szóló 2010. évi I. törvény felhatalmazása alapján a Képviselő-testület rendeletben állapítja meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét. A rendeletalkotás elmaradása azzal a következménnyel járna, hogy az anyakönyvvezetőt megillető díj változása nem kerülne rögzítésre, valamint a jogszabályszerkesztésről szóló 61/2009. (XII.11.) IRM. rendeletnek nem felelne meg az önkormányzati rendelet és így a Képviselő-testület nem tud megfelelni a jogállamiság követelményének, vagyis annak, hogy a jogalkotó a szabályozási célokat hatékonyan szolgáló és felsőbb szintű jogszabállyal nem ütköző jogszabályt alkosson.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.